1 70 ÖSSZEHASONLÍTÁS. 



„A mi parasztunk nem riad vissza a verekedés- 

 től, jó katona válik belőle ; de olasz bravó nem lesz 

 belőle soha. 

 ÚRIASSÁG. 



,,A magyar épp úgy, mint a török, mint úr sze- 

 ret megjelenni, ritkán hunyászkodik meg elöljárósága 

 előtt, szembe néz azzal, a ki elöljárója; de tiszteli, 

 ha tisztakezü és törvényes alapon, vagy a bevett szo-- 

 kás szerint cselekszik. Magyarországon a tót és az 

 oláh az úr előtt leveszi süvegét, ezt egyik kezében 

 tartja, míg a másikkal fejét vakargatja. 



„A középázsiai özbég megáll kahánja, fejedelme 

 előtt, illedelmesen és bátran beszél és ritkán görbül 

 a háta; azon módon a magyar közrendű férfi is. 



,, Evvel kapcsolatban áll az is, hogy a török ural- 

 kodó faj soha kereskedővé nem válik, a pénzszerzést 

 nem érti és iparos is csak ritkán lesz belőle. Ez, fáj- 

 dalom, a magyarnál is így van. 



,,A török mindenütt uraskodik ; sőt van példa- 

 beszéde, inkább szálló igéje, mely ezt mondja : ,, Kin- 

 cset Lídiában, észt Európában, fényt és úriasságot 

 Törökországban lehet csak találni." Evvel az úrhat- 

 námsággal együtt jár a tétlenségre, sőt lustaságra való 

 hajlandóság is. A török éppen úgy, mint a magyar, 

 ha arra kerül a sor, tud dolgozni, de el is tud sokáig 

 dologtalanul ülni s álmodozva tölteni az időt. 



,,A keleti ember, a török, a nők iránti tisztelet- 

 ben kitűnik s ez a magyar természete is; sőt ez a 

 nőt „fehérszemélynek" mondja; a töi'ök is ,,akbaslik" 

 elnevezéssel illeti, mi fehér fenyőt jelent és meg- 

 különböztetés a folytonosan a szabad ég alatt élő s 

 éppen azért barnított arczú féi-fiaktól. 



